Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 184

9. évfolyam Évi óraszám: 111 óra Belépő tevékenységformák Fogalomalkotás közvetlen észlelés (kísérletek, látogatások) és közvetett tapasztalás (videofilm) alapján. Információk gyűjtése és következtetések levonása a látottak alapján. Egyszerűbb mérések, kísérletek elvégzése, eredményeik értelmezése, összefüggések, törvényszerűségek felismerése. Fizikai-kémiai változások megkülönböztetése. Egyszerűbb számítások alkalmazása. Manuális készségfejlesztés a különböző egyszerű laboratóriumi gyakorlatok elvégzésével. A szakmaválasztás elősegítése. 2001/28/II. szám Témakörök Tartalmak Gazdaságok és üzemek látogatása Látogatandó területek: — mezőgazdaság (növénytermesztés, állattenyésztés, kertészet), — erdészet, — élelmiszeripar (tartósító, tej, hús, sütő). Általános laboratóriumi ismeretek Munkaszabályok. Baleset-megelőzés, baleset-elhárítás, elsősegélynyújtás. A legfontosabb laboratóriumi munkaeszközök. A laboratóriumban használt vegyszerek és jellemzésük. Fizikai mennyiségek laboratóriumi mérése Tömeg mérése, súly fogalma, mértékegységek. Térfogatmérés. Hőmérséklet fogalma, mérése. Sűrűség fogalma, mérése, mértékegysége. Laboratóriumi alapműveletek Oldatok készítése. Kristályosítás, átkristályosítás, anyagtisztítás. Lecsapás. Szűrés. Desztillálás. Biológiai gyakorlatok Mikroszkóp használata. Preparátumok készítése. Kész preparátumok vizsgálata. Növényismeret a terepen. A továbbhaladás feltételei A tanulók adott szempontok szerint figyeljenek meg tényeket, jelenségeket, folyamatokat, értsenek meg összefüggéseket, értékeljék, elemezzék tapasztalataikat, azonosítsanak tanult fogalmakat. Ismerjék fel az egyes mezőgazdasági és élelmiszer-ipari szakmákban látott műveleteket, tudják azokat összerendelni termékekkel, eljárásokkal. Készítsenek a laboratóriumi gyakorlatokról jegyzőkönyvet, az üzemlátogatásokról, más tapasztalataikról magadott szempontok alapján beszámolót. Munkaműveletek, munkahelyzetek kipróbálása során alkalmazkodjanak az adott terület rendjéhez, fogadják el és maradéktalanul tartsák be a látogatott helyszínre vonatkozó magatartási szabályokat. Részben önállóan is végezzenek el produktív gyakorlati tevékenységeket, eközben helyesen használják az eszközöket, tartsák be a műveleti utasításokat. Tudják ismertetni a gyakorlatban alkalmazott legalapvetőbb elméleti ismereteiket. Helyes eredményre jussanak számítási feladataik során, vessék össze eredményeiket a tényekkel.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes